বেতন আর সুদেই চলে যাবে দেড় লাখ কোটি টাকা | Daily Amar Sangbad
কাভার্ডভ্যানেই পৌরমেয়রের অবৈধ গ্যাস বিক্রি! প্রথম দিনেই ব্যাটে-বলে বিবর্ণ বাংলাদেশ বাসচাপায় দুই শিক্ষার্থীর মৃত্যু: রায় ১ ডিসেম্বর ৫ কলেজ থেকে উঠছে স্বাধীনতাবিরোধীদের নাম উল্লাপাড়ায় ট্রেন লাইনচ্যুত-আগুন, তদন্তে ৩ কমিটি
অর্থনৈতিক প্রতিবেদক | ০৫:৪০, জুন ১৫, ২০১৯
প্রধানমন্ত্রী শেখ হাসিনা সরকারের এবারের বাজেটে প্রস্তাবিত ব্যয়ের প্রায় দেড় লাখ কোটি টাকাই চলে যাবে ঋণের সুদ পরিশোধ এবং সরকারি কর্মকর্তা-কর্মচারীদের বেতন-ভাতায়। এই অংক রাজস্ব বাজেটের প্রায় অর্ধেক।
অর্থমন্ত্রী আ হ ম মুস্তফা কামাল গত বৃহস্পতিবার সংসদে ২০১৯-২০ অর্থবছরের জন্য ৫ লাখ ২৩ হাজার ১৯০ কোটি টাকার বাজেট পেশ করেন। এরমধ্যে রাজস্ব বাজেটের (পরিচালন বাজেট) পরিমাণ ৩ লাখ ১১ হাজার ৫০৭ কোটি টাকা।
নতুন বাজেটের এই ব্যয়ের অর্থনৈতিক বিশ্লেষণে দেখা গেছে, মোট রাজস্ব বাজেটের এক লাখ ৪৪ হাজার ২৯৫ কোটি টাকা খরচ হবে সরকারি কর্মকর্তা-কর্মচারীদের বেতন-ভাতা, পেনশন এবং সুদ মেটাতে।
বাজেটের সবচেয়ে বেশি অর্থ ৬০ হাজার ১০৯ কোটি টাকা চলে যাবে সরকারি কর্মকর্তা-কর্মচারিদের বেতন ভাতায়। যা মোট রাজস্ব বাজেটের ১৯ দশমিক ৩ শতাংশ।
সুদ পরিশোধে খরচ হবে ৫৭ হাজার ৬৮ কোটি টাকা বা ১৮ দশমিক ৩ শতাংশ। আর অবসরে যাওয়া সরকারি কর্মকর্তা-কর্মচারিদের পেনশন বাবদ ব্যয় ব্যয় হবে ২৭ হাজার ১১৮ কোটি টাকা। এই অংক ৮ দশমিক ৭ শতাংশ।
বিদায়ী ২০১৮-১৯ অর্থবছরের মূল বাজেটে সরকারি কর্মকর্তা-কর্মচারিদের বেতন ভাতায় বরাদ্দ রাখা হয়েছিল ৫৮ হাজার ৫২৪ কোটি টাকা। সংশোধিত বাজেটে তা অবশ্য কিছুটা কমিয়ে ৫৭ হাজার ৯৯৪ কোটি টাকায় নামিয়ে এনেছেন অর্থমন্ত্রী।
সুদ পরিশোধে বরাদ্দ ছিল ৫১ হাজার ৩৩৮ কোটি টাকা। সংশোধিত বাজেটে কমে ৪৮ হাজার ৭৪২ কোটি টাকা হয়েছে। পেনশনে মূল বাজেটের ২৬ হাজার ৪৭ কোটি টাকা থেকে কিছুটা বেড়ে ২৬ হাজার ৫২৭ কোটি টাকা হয়েছে।
নতুন বাজেটে এ খাতে বেশি অর্থ ব্যয় হবে বলে জানিয়েছেন অর্থনীতি গবেষক জায়েদ বখত বলেন, সঞ্চয়পত্র বেশি বিক্রি হওয়ায় অভ্যন্তরীণ ঋণের বোঝা বেড়ে গেছে। সেই ঋণের সুদ পরিশোধের জন্যই অর্থমন্ত্রীকে এ খাতে বেশি বরাদ্দ রাখতে হয়েছে। এছাড়া বিদেশী ঋণের সুদ পরিশোধের জন্য বেশি বরাদ্দ রাখা হয়েছে।
তিনি বলেন, মুনাফার হার বেশি হওয়ায় গত কয়েক বছর ধরেই সঞ্চয়পত্র বেশি বিক্রি হচ্ছে। চলতি বাজেটে সঞ্চয়পত্র থেকে ২৬ হাজার ১৯৭ কোটি টাকা ঋণ নেয়ার লক্ষ্য ধরেছিল সরকার। বিক্রি বাড়ায় সংশোধিত বাজেটে সেই লক্ষ্য ৪৫ হাজার কোটি টাকায় গিয়ে ঠেকেছে।
তবে বিক্রির লাগাম টেনে ধরতে নতুন বাজেটে সঞ্চয়পত্রের মুনাফার উৎসে কর বাড়িয়েছেন অর্থমন্ত্রী মুস্তফা কামাল। এতোদিন ৫ শতাংশ হারে মুনাফা কাটা হতো। ১ জুলাই থেকে কাটা হবে ১০ শতাংশ।
মূল বাজেটে সুদ পরিশোধ বাবদ বরাদ্দ ছিল ৩১ হাজার ৮০৯ কোটি টাকা। সংশোধিত বাজেটে তা কমিয়ে ২৯ হাজার ৮৬৫ কোটি টাকায় নামিয়ে আনা হয়।
মুস্তফা কামাল তার প্রথম বাজেটে বেতন ও ভাতা বাবদ যে বরাদ্দ রেখেছেন তারমধ্যে ৮ হাজার ২৫৪ কোটি টাকা কর্মকর্তাদের বেতনে খরচ করবেন। ২৩ হাজার ১০০ কোটি টাকা খরচ করবেন কর্মচারিদের বেতনের জন্য।
আর কর্মকর্তা-কর্মচারিদের ভাতার জন্য রেখেছেন ২৮ হাজার ১০০ কোটি টাকা। সুদ পরিশোধের মধ্যে অভ্যন্তরীন ঋণের সুদ পরিশোধের জন্য রাখা হয়েছে ৫২ হাজার ৭৯৫ কোটি টাকা। আর বিদেশী ঋণের সুদ পরিশোধের জন্য ৪ হাজার ২৭৩ কোটি টাকা।
সরবরাহ ও সেবা খাতের খরচের জন্য প্রস্তাবিত বাজেটে বরাদ্দ রাখা হয়েছে ২৩ হাজার ৭৫৫ কোটি টাকা। মেরামত ও সংরক্ষণ বাবদ নতুন বাজেটে বরাদ্দ রাখা হয়েছে ৮হাজার ৬৯ কোটি টাকা।
নতুন বাজেটে বিভিন্ন খাতে ভর্তুকি বাবদ করাদ্দ রাখা হয়েছে ৩৩ হাজার ৪৫৭ কোটি টাকা। প্রণোদনায় বরাদ্দ রাখা হয়েছে ১০ হাজার ৩৮৫ কোটি টাকা।গত ২০১৭-১৮ এবং বিদায়ী ২০১৮-১৯ অর্থবছরে প্রণেঅদনার জন্য কোন অর্থ বরাদ্দ ছিল না।
রাজাপুরে এক রাতে পেঁয়াজের দাম বাড়ল ৪০ টাকা
বদরগঞ্জে ইসলামী ব্যাংকের মতবিনিময় সভা অনুষ্ঠিত
বুধবার ৭টি বিদ্যুৎকেন্দ্র উদ্বোধন করবেন প্রধানমন্ত্রী
বাসচাপায় দুই শিক্ষার্থীর মৃত্যু: রায় ১ ডিসেম্বর
৫ কলেজ থেকে উঠছে স্বাধীনতাবিরোধীদের নাম